लामो समय प्रतीक्षा गरेर यही दिन कुर्ने चलन थियो । केहीले यो दिनको फाइदा उठाउँदै मनको कुरा भन्थे, यद्यपि त्यसको संख्या न्यून नै थियो । किनभने प्रेमी–प्रेमिकाको खोजी गर्ने प्रपोज राख्ने, भेट्ने, गफ गर्ने आदि कुरा गरी खुलेर कुराकानी गर्न सक्ने हुन लामो समय लाग्थ्यो । फेरि घरपरिवारकै सदस्यको रोजाइमा विवाह गर्नुपर्ने बाध्यता थियो । यद्यपि अहिले समय परिवर्तन भएको छ । न प्रपोज राख्न भ्यालेन्टाइन डे कुर्नुपर्छ, न मनका कुरा भन्न लामो समय नै लाग्छ । अहिले एकैछिनमा लव पर्छ, एकैछिनमा ट्राजिडी हुन्छ । घरपरिवारका सदस्यले भनेको भन्दा आफैं खोजेर विवाह गर्नेहरू बढ्दैछन् ।
